wahe e rakan ho mandum ureung..
pajeut kakureung status disuka..
lage barokoen han ek tabileung..
dinoe kajareung kadang pieh hana..
oll han meuteumeung kadang keureuja..
anoe meutumpok tingoh boh pateung..
lapak ka dilueng mukat boneka..
tacok taseuleung keu keubeu raya..
tega that hate dimandum ureung..
tan le meubayeung sepi lagoina..
timoh bak kaye laju meucabeung..
bak keufon cadueng boh ube raya..
meulumpah male wate loen bileung..
jempol dikaleung tinggai sidroe dua..
komen pieh hana rakan kajareung..
uloen disinteung tan le dikira..
ho ka syedara keunoe tabayeung..
peukeuh ka sibok ataupun madueng..
tapula pade beuna boet naleung..
tajak dalam blang tapeugot ateung..
teuma ie lam lueng taplah segera..
rakan loen sayang dinoe kadiplueng..
sombong dum ureung kale rupia..
status uloen leung harap neusapa..